04/vol. 1 Jurnalul Oficial al Uniunii Europene 205 31987R0253 L 29/9 JURNALUL OFICIAL AL COMUNITĂȚILOR EUROPENE 30.1.1987 REGULAMENTUL (CEE) NR. 253/87 AL CONSILIULUI din 19 ianuarie 1987 privind încheierea acordului dintre Comunitatea Economică Europeană și Guvernul Republicii Guineea de modificare a Acordului dintre Comunitatea Economică Europeană și Guvernul Republicii Populare Revoluţionare Guineea cu privire la pescuitul în largul coastei Guineei, semnat la Conakry în data de 7 februarie 1983 CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere Actul de aderare a Spaniei și Portugaliei, în spe- cial articolul 155 alineatul (2) litera (b) și articolul 167 alinea- tul (3), având în vedere propunerea Comisiei (1), având în vedere avizul Parlamentului European (2), întrucât, în temeiul articolului 15 al doilea paragraf din Acordul cu privire la pescuitul în largul coastei Guineei, Comunitatea și Republica Guineea au purtat negocieri pentru a determina modificările sau completările necesare la acord la sfârșitul primei perioade de trei ani de aplicare a acordului; întrucât, ca urmare a negocierilor, în data de 12 iulie 1986 s-a parafat un acord de modificare a Acordului în domeniul pescuitului; întrucât, în conformitate cu articolul 155 alineatul (2) litera (b) din Actul de aderare, Consiliul stabilește procedura adecvată pentru ca la adoptarea deciziilor să se țină seama de toate sau de o parte din interesele Insulelor Canare atunci când adoptă decizii, de la caz la caz, în special în scopul încheierii de acorduri în domeniul pescuitului cu țări terţe; întrucât în situaţia în cauză ar trebui sta- bilite procedurile menționate; întrucât este în interesul Comunității să încheie acest acord, ADOPTĂ PREZENTUL REGULAMENT: Articolul 1 Acordul dintre Comunitatea Economică Europeană și guvernul Republicii Guineea de modificare a Acordului dintre Comunitatea Economică FEuropeană și Guvernul Republicii Populare Revoluţionare Guineea cu privire la pescuitul în largul coastei Guineei, semnat la Conakry în data de 7 februarie 1983 se aprobă în numele Comunității. Textul acordului se anexează la prezentul regulament. Articolul 2 Pentru a se ține seama de interesele Insulelor Canare, acordul menţionat la articolul 1 și, în măsura în care este necesar pentru aplicarea acestuia, dispoziţiile politicii comune în domeniul pescuitului privind conservarea și gestionarea resurselor piscicole se aplică doar navelor aflate sub pavilionul Spaniei ce sunt înregistrate definitiv în registrele autorităților competente pe plan local („registros de base”) în Insulele Canare, după cum se definște în nota 6 din anexa I la Regulamentul (CEE) nr. 570/86 al Consiliului din 24 februarie 1986 cu privire la definirea conceptului de „produse originare” și metodele de cooperare administrativă în comerţul dintre teritoriul vamal al Comunității, Ceuta și Melilla și Insulele Canare (3). Articolul 3 Președintele Consiliului este autorizat să numească persoanele împuternicite să semneze acordul prin care Comunitatea își asumă obligații. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 19 ianuarie 1987. () JOC294,20.11.1986, p. 6. () Avizemis la 12 decembrie 1986 (nepublicat încă în Jurnalul Oficial). Pentru Consiliu Președintele P. DE KEERSMAEKER () JOL56,1.3.1986,p.1.